CELEX: 62010CA0539
Language: sl
Date: 2012-11-15 00:00:00
Title: Združeni zadevi C-539/10 P in C-550/10 P: Sodba Sodišča (tretji senat) z dne 15. novembra 2012 – Stichting Al-Aqsa proti Svetu Evropske unije (C-539/10 P), Kraljevina Nizozemska proti Stichting Al-Aqsa, Svetu Evropske unije, Evropski komisiji (C-550/10 P) (Pritožba — Skupna zunanja in varnostna politika — Boj proti terorizmu — Omejevalni ukrepi za nekatere osebe in subjekte — Zamrznitev sredstev — Skupno stališče 2001/931/SZVP — Člen 1(4) in (6) — Uredba (ES) št. 2580/2001 — Člen 2(3) — Vpis in zadržanje na seznamu oseb, skupin in organizacij, vpletenih v teroristična dejanja — Pogoji — Odločitev pristojnega nacionalnega organa — Prenehanje nacionalnega ukrepa — Ničnostna pritožba — Dopustnost pritožbe — Spoštovanje lastninske pravice — Načelo sorazmernosti — Člen 253 ES — Obveznost obrazložitve)

12.1.2013   
            
            
               SL
            
            
               Uradni list Evropske unije
            
            
               C 9/7
            
         Sodba Sodišča (tretji senat) z dne 15. novembra 2012 – Stichting Al-Aqsa proti Svetu Evropske unije (C-539/10 P), Kraljevina Nizozemska proti Stichting Al-Aqsa, Svetu Evropske unije, Evropski komisiji (C-550/10 P)
   (Združeni zadevi C-539/10 P in C-550/10 P) (1)
   
   (Pritožba - Skupna zunanja in varnostna politika - Boj proti terorizmu - Omejevalni ukrepi za nekatere osebe in subjekte - Zamrznitev sredstev - Skupno stališče 2001/931/SZVP - Člen 1(4) in (6) - Uredba (ES) št. 2580/2001 - Člen 2(3) - Vpis in zadržanje na seznamu oseb, skupin in organizacij, vpletenih v teroristična dejanja - Pogoji - Odločitev pristojnega nacionalnega organa - Prenehanje nacionalnega ukrepa - Ničnostna pritožba - Dopustnost pritožbe - Spoštovanje lastninske pravice - Načelo sorazmernosti - Člen 253 ES - Obveznost obrazložitve)
   2013/C 9/09
   Jezik postopka: nizozemščina
   
      Stranke
   
   (C-539/10 P)
   
      Pritožnica: Stichting Al-Aqsa (zastopnika: M.J.G. Uiterwaal in A..M. van Eik odvetnika)
   
      Druga stranka v postopku: Svet Evropske Unije (zastopniki: E. Finnegan, B. Driessen in R. Szostak, agenti)
   
      Intervenientki v podporo Svetu Evropske unije: Kraljevina Nizozemska (zastopnika: C. M. Wissels in M. Bulterman, agenta), Evropska komisija (zastopnika: S. Boelaert in M. P. van Nuffel, agenta)
   (C-550/10 P)
   
      Pritožnica: Kraljevina Nizozemska (zastopnika: C. M. Wissels in M. Noort, agenta)
   
      Druge stranke v postopku: Stichting Al-Aqsa (zastopnik: A. M. van Eik, odvetnik), Svet Evropske unije (zastopniki: E. Finnegan, B. Driessen in R. Szostak, agenti), Evropska komisija (zastopnika: S. Boelaert in M. P. van Nuffel, agenta)
   
      Predmet
   
   Pritožbi zoper sodbo Splošnega sodišča (sedmi senat) z dne 9. septembra 2010 v zadevi Al Aqsa proti Svetu (T-348/07), s katero je Splošno sodišče razglasilo ničnost Sklepa Sveta 2007/445/ES z dne 28. junija 2007 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi sklepov 2006/379/ES in 2006/1008/ES; Sklepa Sveta 2007/868/ES z dne 20. decembra 2007 o izvajanju člena 2(3) Uredbe (ES) št. 2580/2001 in razveljavitvi Sklepa 2007/445; Sklepa Sveta 2008/583/ES z dne 15. julija 2008 o izvajanju člena 2(3) Uredbe (ES) št. 2580/2001 in razveljavitvi Sklepa 2007/868, Sklepa Sveta 2009/62/ES z dne 26. januarja 2009 o izvajanju člena 2(3) Uredbe (ES) št. 2580/2001 in razveljavitvi Sklepa 2008/583 ter Uredbe Sveta (ES) št. 501/2009 z dne 15. junija 2009 o izvajanju člena 2(3) Uredbe (ES) št. 2580/2001 in razveljavitvi Sklepa 2009/62 v delih, v katerih se nanašajo na Stichting Al-Aqsa.
   
      Izrek
   
   
               1.
            
            
               Sodba Splošnega sodišča Evropske unije z dne 9. septembra 2010 v zadevi Al-Aqsa proti Svetu (T-348/07) se razveljavi.
            
         
               2.
            
            
               Tožba in pritožba ustanove Stichting Al-Aqsa se zavrneta.
            
         
               3.
            
            
               Stichting Al-Aqsa poleg svojih stroškov nosi še stroške Kraljevine Nizozemske in Sveta Evropske unije iz pritožbenih postopkov in stroške, ki jih je imel Svet na prvi stopnji.
            
         
               4.
            
            
               Evropska Komisija kot intervenientka pred Splošnim sodiščem Evropske unije in Sodiščem Evropske unije in Kraljevina Nizozemska kot intervenientka pred Splošnim sodiščem nosita vsaka svoje stroške, nastale v teh postopkih.
            
         
      (1)  UL C 46, 12.2.2011.